ddrg/super_eurlex huggingface dataset:
Úradný vestník L 022 , 24/01/2002 S. 0030 - 0031



Rozhodnutie Spoločného výboru EHP č. 138/2001 z 9. novembra 2001, ktorým sa mení a dopĺňa príloha XX (Životné prostredie) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže: (1) príloha XX k dohode bola zmenená a doplnená rozhodnutím Spoločného výboru EHP č. 122/2001 z 28. septembra 2001 [1]; (2) smernica Rady 1999/30/ES z 22. apríla 1999 vzťahujúca sa na limitné hodnoty oxidu siričitého, oxidu dusičitého a oxidov dusíka, tuhých znečisťujúcich látok a olova v ovzduší [2], ktorá postupne zrušuje smernice Rady 80/779/EHS [3], 82/884/EHS [4] a 85/203/EHS [5], sa má začleniť do dohody, ROZHODOL TAKTO: Článok 1 Kapitola III (Vzduch) prílohy XX k dohode sa mení a dopĺňa takto: 1. Po bode 13d (smernica 2000/69/ES Európskeho parlamentu a Rady) sa vkladá tento bod: "13e. 399 L 0030: smernica Rady 1999/30/ES vzťahujúca sa na limitné hodnoty oxidu siričitého, oxidu dusičitého a oxidov dusíka, tuhých znečisťujúcich látok a olova v ovzduší (Ú. v. ES L 163, 29.6.1999, s. 41)." 2. Do bodu 14 (smernica Rady 80/779/EHS) sa po upravujúcom texte dopĺňa tento text: "Táto smernica sa zrušuje s účinnosťou od 19. júla 2001, s výnimkou článku 1, článku 2 ods. 1, článku 3 ods. 1, článkov 9, 15 a 16 a jej príloh I, IIIb a IV, ktoré sa zrušujú s účinnosťou od 1. januára 2005." 3. Do bodu 15 (smernica Rady 82/884/EHS) sa po upravujúcom texte dopĺňa tento text: "Táto smernica sa zrušuje s účinnosťou od 19. júla 2001, s výnimkou článkov 1, 2 a 3 ods. 1, článkov 7, 12 a 13, ktoré sa zrušujú s účinnosťou od 1. januára 2005." 4. Do bodu 17 (smernica Rady 85/203/EHS) sa po upravujúcom texte dopĺňa tento text: "Táto smernica sa zrušuje s účinnosťou od 19. júla 2001, s výnimkou článku 1 ods. 1 prvá zarážka a ods. 2, článku 2 prvá zarážka, článku 3 ods. 1, článkov 5, 9, 15 a 16, ktoré sa zrušujú s účinnosťou od 1. januára 2010." Článok 2 V kapitole III prílohy XX k dohode, sa texty bodu 14 (smernica Rady 80/779/EHS) a bodu 15 (smernica Rady 82/884/EHS) vypúšťajú s účinnosťou od 1. januára 2005, a text bodu 17 (smernica Rady 85/203/EHS) sa vypúšťa s účinnosťou od 1. januára 2010. Článok 3 Texty smernice Rady 1999/30/ES v islandčine a nórčine, ktoré majú byť uverejnené v dodatku EHP k Úradnému vestníku Európskych spoločenstiev, sú autentické. Článok 4 Toto rozhodnutie nadobúda účinnosť 10. novembra 2001, ak Spoločnému výboru EHP [6] boli dodané všetky oznámenia podľa článku 103 ods. 1 dohody. Článok 5 Toto rozhodnutie sa uverejní v oddiele EHP a v dodatku EHP k Úradnému vestníku Európskych spoločenstiev. V Bruseli 9. novembra 2001 Za Spoločný výbor EHP predseda E. Bull [1] Ú. v. ES L 322, 6.12.2001, s. 38. [2] Ú. v. ES L 163, 29.6.1999, s. 41. [3] Ú. v. ES L 229, 30.8.1980, s. 30. [4] Ú. v. ES L 378, 31.12.1982, s. 15. [5] Ú. v. ES L 87, 27.3.1985, s. 1. [6] Ústavné požiadavky nie sú uvedené. --------------------------------------------------
(4)

Oba programy schválených hospodárskych subjektov sa zakladajú na medzinárodne uznávaných bezpečnostných normách, ktoré sa presadzujú prostredníctvom rámca noriem na zabezpečenie a uľahčenie globálneho obchodu (Framework of Standards to Secure and Facilitate Global Trade) , ktorý prijala Svetová colná organizácia v júni 2005 (ďalej len „rámec SAFE“).
Úradný vestník L 295 , 18/11/1977 S. 0015 - 0015

Fínske špeciálne vydanie: Kapitola 2 Zväzok 2 S. 0095

Švédske špeciálne vydanie: Kapitola 2 Zväzok 2 S. 0095

Grécke špeciálne vydanie: Kapitola 11 Zväzok 27 S. 0010

Španielske špeciálne vydanie: Kapitola 02 Zväzok 4 S. 0167

Portugalské špeciálne vydanie Kapitola 02 Zväzok 4 S. 0167



Dodatkový Protokol K Európskej Dohode O Výmene Činidiel Klasifikácie Tkanív SIGNATÁRSKE ŠTÁTY EURÓPSKEJ DOHODY O VÝMENE ČINIDIEL KLASIFIKÁCIE TKANÍV, odvolávajúc sa na ustanovenia článku 5 ods. 1 dohody, podľa ktorých zmluvné strany prijmú všetky nevyhnutné opatrenia na oslobodenie činidiel klasifikácie tkanív, ktoré im dali k dispozícii iné strany, od všetkých dovozných ciel; keďže, vzhľadom na členské štáty Európskeho hospodárskeho spoločenstva, udelenie takejto výnimky spadá do kompetencie uvedeného spoločenstva, ktoré má na základe zmluvy o založení spoločenstva nevyhnutné právomoci na tento účel; keďže na účely uplatnenia článku 5 ods. 1 dohody by Európske hospodárske spoločenstvo malo byť zmluvnou stranou dohody, SA DOHODLI TAKTO: Článok 1 Európske hospodárske spoločenstvo sa môže stať zmluvnou stranou dohody na základe podpísania tejto dohody. Článok 2 Dodatkový protokol bude prístupný podpisu signatárskym štátom dohody, ktoré sa môže stať stranou dodatkového protokolu uplatnením ustanovenia stanoveného v článku 7 dohody. Článok 3 Žiadny členský štát sa nemôže stať zmluvnou stranou dohody bez toho, aby sa zároveň nestal zmluvnou stranou dodatkového protokolu, ktorý tvorí súčasť dohody. Článok 4 Tento dodatkový protokol nadobudne platnosť v rovnakom čase ako dohoda. Článok 5 Generálny tajomník Rady Európy informuje členské štáty Rady a Európskeho hospodárskeho spoločenstva o: a) všetkých podpisoch tohto dodatkového protokolu; b) uložení všetkých právnych aktov ratifikácie alebo prijatia; c) dátume nadobudnutia platnosti tohto dodatkového protokolu. --------------------------------------------------
Úradný vestník L 300 , 23/10/1987 S. 0033 - 0033

Fínske špeciálne vydanie: Kapitola 4 Zväzok 3 S. 0054

Švédske špeciálne vydanie: Kapitola 4 Zväzok 3 S. 0054



Dohoda vo forme výmeny listov o dočasnom uplatňovaní dohody, ktorou sa mení a dopĺňa dohoda medzi Európskym hospodárskym spoločenstvom a vládou Demokratickej republiky ostrova Svätého Tomáša a Princovho ostrova o rybolove pri pobreží ostrova Svätého Tomáša a Princovho ostrova, podpísaná v Bruseli 1. februára 1984, s účinnosťou od 1. júna 1987 A. List od vlády Demokratickej republiky ostrova Svätého Tomáša a Princovho ostrova Vážený pane, s odvolaním sa na dohodu medzi Európskym hospodárskym spoločenstvom a vládou Demokratickej republiky ostrova Svätého Tomáša a Princovho ostrova, parafovanú 27. mája 1987, ktorou sa mení a dopĺňa dohoda o rybolove pri pobreží ostrova Svätého Tomáša a Princovho ostrova, podpísaná v Bruseli 1. februára 1984, mám česť Vás informovať, že vláda Demokratickej republiky ostrova Svätého Tomáša a Princovho ostrova je pripravená dočasne uplatňovať túto dohodu, s účinnosťou od 1. júna 1987, do jej vstupu do platnosti v súlade s článkom 2 uvedenej dohody za predpokladu, že Európske hospodárske spoločenstvo je ochotné urobiť to isté. Rozumie sa tým, že vyplatenie prvej splátky rovnej jednej tretine finančnej náhrady bližšie určenej v dohode sa má uskutočniť do 31. októbra 1987. Bol by som Vám zaviazaný, keby ste potvrdili súhlas Európskeho hospodárskeho spoločenstva s takýmto dočasným uplatňovaním. Prijmite, prosím, výraz mojej najhlbšej úcty. Za vládu Demokratickej republiky ostrova Svätého Tomáša a Princovho ostrova B. List od Európskeho hospodárskeho spoločenstva Vážený pane, mám česť potvrdiť dnešným dátumom prijatie Vášho listu tohto znenia: "S odvolaním sa na dohodu medzi Európskym hospodárskym spoločenstvom a vládou Demokratickej republiky ostrova Svätého Tomáša a Princovho ostrova, parafovanú 27. mája 1987, ktorou sa mení a dopĺňa dohoda o rybolove pri pobreží ostrova Svätého Tomáša a Princovho ostrova, podpísaná v Bruseli 1. februára 1984, mám česť Vás informovať, že vláda Demokratickej republiky ostrova Svätého Tomáša a Princovho ostrova je pripravená dočasne uplatňovať túto dohodu, s účinnosťou od 1. júna 1987, do jej vstupu do platnosti v súlade s článkom 2 uvedenej dohody za predpokladu, že Európske hospodárske spoločenstvo je ochotné urobiť to isté. Rozumie sa tým, že vyplatenie prvej splátky rovnej jednej tretine finančnej náhrady bližšie určenej v dohode sa má uskutočniť do 31. októbra 1987. Bol by som Vám zaviazaný, keby ste potvrdili súhlas Európskeho hospodárskeho spoločenstva s takýmto dočasným uplatňovaním." Mám česť potvrdiť súhlas Európskeho hospodárskeho spoločenstva s takýmto dočasným uplatňovaním dohody. Prijmite, prosím, výraz mojej najhlbšej úcty. V mene Rady Európskych spoločenstiev --------------------------------------------------
Úradný vestník L 225 , 12/08/1998 S. 0010 - 0011



Protokol, ktorým sa mení dohoda o zriadení strediska pre vedu a techniku na Ukrajine KANADA, ŠVÉDSKO, UKRAJINA A SPOJENÉ ŠTÁTY AMERICKÉ, konajúc v súlade s článkom XV ods. B Dohody o zriadení strediska pre vedu a techniku na Ukrajine podpísanej 25. októbra 1993 v Kyjeve (ďalej len "dohoda z roku 1993"), DOHODLI SA TAKTO: Článok 1 Článok XII ods. A dohody z roku 1993 sa týmto mení a dopĺňa a znie takto: "Zamestnancom strán, ktorí sa nachádzajú na Ukrajine v súvislosti so strediskom alebo jeho projektmi a činnosťami, sa vládou Ukrajiny priznáva štatút zodpovedajúci štatútu priznávanému administratívnym a technickým zamestnancom podľa Viedenského dohovoru z 18. apríla 1961 o diplomatických vzťahoch." Článok II Článok XIII dohody z roku 1993 sa týmto mení a dopĺňa a znie takto: "Každý štát alebo Európske spoločenstvá, ktorí si želajú stať sa stranou tejto dohody, sú povinní upovedomiť o tom správnu radu prostredníctvom výkonného riaditeľa. Správna Rada poskytne tomuto štátu, alebo Európskym spoločenstvám, prostredníctvom výkonného riaditeľa overené kópie tejto dohody. Tento štát, alebo Európske spoločenstvá, sú po schválení správnou radou oprávnení pristúpiť k tejto dohode. V prípade, že štát alebo štáty bývalého Sovietskeho zväzu k tejto dohode pristúpia, musí tento štát alebo tieto štáty plniť záväzky prevzaté vládou Ukrajiny v článku VIII, článku IX ods. C a článkoch X až XII." Článok III A. Tento protokol sa dočasne uplatňuje od podpisu všetkými stranami dohody z roku 1993. B. Každý signatár oznámi ostatným signatárom diplomatickou cestou splnenie všetkých vnútroštátnych postupov nevyhnutných, aby bol týmto protokolom viazaný. C. Tento protokol nadobúda účinnosť dňom posledného oznámenia uvedeného v odseku B. Na dôkaz toho dolupodpísaní, riadne na to splnomocnení, podpísali tento protokol. V Kyjeve 7. júla 1997 v jedinom origináli v anglickom, francúzskom a ukrajinskom jazyku, pričom každé znenie je rovnako autentické. ZA KANADU: +++++ TIFF +++++ ZA ŠVÉDSKE KRÁĽOVSTVO: +++++ TIFF +++++ ZA UKRAJINU: +++++ TIFF +++++ ZA SPOJENÉ ŠTÁTY AMERICKÉ: +++++ TIFF +++++ --------------------------------------------------
Úradný vestník L 047 , 19/02/2002 S. 0024 - 0024



Dohoda vo forme výmeny listov, ktorá sa týka dočasného uplatňovania protokolu, ktorým sa stanovujú možnosti rybolovu a finančný príspevok stanovené v dohode medzi Európskym hospodárskym spoločenstvom a Kapverdskou republikou o rybolove z pobrežia Kapverdskej republiky na dobu od 1. júla 2001 do 30. júna 2004 A. List vlády Kapverdskej republiky Vážený pane, s odkazom na protokol parafovaný 7. júna 2001, ktorým sa stanovujú možnosti rybolovu a finančný príspevok na dobu od 1. júla 2001 do 30. júna 2004, mám česť Vás informovať, že kapverdská vláda je pripravená, na dočasnej báze, uplatňovať protokol s účinkom od 1. júla 2001 až do nadobudnutia jeho platnosti v súlade s článkom 7 uvedeného protokolu za predpokladu, že Európske spoločenstvo je ochotné urobiť to isté. Podľa dohody sa musí prvá splátka finančného príspevku, špecifikovaná v článku 2 uvedeného protokolu, vyplatiť do 31. januára 2002. Bol by som Vám zaviazaný, keby ste potvrdili dohodu Európskeho spoločenstva na takéto dočasné uplatňovanie. Prijmite, prosím, výraz mojej najhlbšej úcty. V mene kapverdskej vlády B. List Európskeho spoločenstva Vážený pane, mám česť potvrdiť dnešným dátumom prijatie Vášho listu v tomto znení: "S odkazom na protokol parafovaný 7. júna 2001, ktorým sa stanovujú možnosti rybolovu a finančný príspevok na dobu od 1. júla 2001 do 30. júna 2004, mám česť Vás informovať, že kapverdská vláda je pripravená, na dočasnej báze, uplatňovať protokol s účinkom od 1. júla 2001 až do nadobudnutia jeho platnosti v súlade s článkom 7 uvedeného protokolu za predpokladu, že Európske spoločenstvo je ochotné urobiť to isté. Podľa dohody sa musí prvá splátka finančného príspevku, špecifikovaná v článku 2 uvedeného protokolu, vyplatiť do 31. januára 2002. Bol by som Vám zaviazaný, keby ste potvrdili dohodu Európskeho spoločenstva na takéto dočasné uplatňovanie." Mám česť potvrdiť súhlas Európskeho spoločenstva na takéto dočasné uplatňovanie. Prijmite, prosím, výraz mojej najhlbšej úcty. V mene Rady Európskej únie --------------------------------------------------
Úradný vestník L 267 , 17/10/2003 S. 0025 - 0026



Dohoda, ktorou sa obnovuje Dohoda o spolupráci v oblasti vedy a technológie medzi Európskym spoločenstvom a Ukrajinou EURÓPSKE SPOLOČENSTVO (ďalej len "spoločenstvo") na jednej strane, a Ukrajina na strane druhej, ďalej len "strany", BERÚC DO ÚVAHY dôležitosť vedy a techniky pre ich ekonomický a spoločenský vývoj, UZNÁVAJÚC, že spoločenstvo a Ukrajina prevádzajú výskum a technologické aktivity v celom rade oblastí spoločného záujmu, a že účasť vo vzájomných výskumných a vývojových aktivitách na báze reciprocity poskytuje vzájomný osoh; SO ZRETEĽOM na Dohodu o spolupráci vo vede a technike medzi Európskym spoločenstvom a Ukrajinou, ktorá bola podpísaná v Kodani 4. júla 2002 a jej platnosť uplynula 31. decembra 2002; SO ŽELANÍM vykonávať spoluprácu vo vede a výskume vo formálnom rámci ustanovenom touto dohodou, DOHODLI SA TAKTO: Článok 1 Dohoda o spolupráci vo vede a technike medzi Európskym spoločenstvom a Ukrajinou, ktorá bola podpísaná v Kodani 4. júla 2002 a jej platnosť uplynula 31. decembra 2002, sa týmto obnovuje na dodatočné obdobie piatich rokov. Článok 2 Táto dohoda nadobúda platnosť v deň, keď strany vzájomne písomne oznámia, že ich príslušné vnútorné postupy nevyhnutné pre nadobudnutie platnosti, sa ukončili. Článok 3 Táto dohoda je vypracovaná v druhopise v anglickom, dánskom, fínskom, francúzskom, gréckom, holandskom, nemeckom, portugalskom, španielskom, švédskom, talianskom a ukrajinskom jazyku, pričom každý z týchto textov je rovnako autentický. Hecho en Yalta, el siete de octubre de dos mil tres. Udfærdiget i Jalta, den syvende oktober to tusind og tre. Geschehen zu Jalta am siebten Oktober zweitausendunddrei. Έγινε στη Γιάλτα, στις εφτά Οκτωβρίου δύο χιλιάδες τρία. Done at Yalta on the seventh day of October in the year two thousand and three. Fait à Yalta, le sept octobre deux mille trois. Fatto a Yalta, addì sette ottobre duemilatre. Gedaan te Jalta, de zevende oktober tweeduizenddrie. Feito em Ialta, em sete de Outubro de dois mil e três. Tehty Jaltassa seitsemäntenä päivänä lokakuuta vuonna kaksituhattakolme. Som skedde i Jalta den sjunde oktober tjugohundratre. +++++ TIFF +++++ +++++ TIFF +++++ Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar +++++ TIFF +++++ +++++ TIFF +++++ +++++ TIFF +++++ Por UcraniaPå Ukraines vegneFür die UkraineΓια την ΟυκρανίαFor UkrainePour l'UkrainePer l'UcrainaVoor OekraïnePela UcrâniaUkrainan puolestaFör Ukraina +++++ TIFF +++++ --------------------------------------------------
II
(Akty, ktorých uverejnenie nie je povinné)
RADA
Rozhodnutie Rady z 24. februára 2004 o uzavretí Medzinárodnej zmluvy o gen etických zdrojoch
rastlín pre
výživu a poľnohospodárstvo v mene Spoločenstva.
(2004/869/ES)
Znenie tohto právneho aktu v slovenskom jazyku sa uverejní v osobitnom vyd aníÚradného vestníka Európskej
únieobsahujúcom texty dokumentov orgánov a Európskej centrálnej banky, ktor é boli prijaté pred 1. májom
2004. Toto vydanie bude vychádzať vo forme oddielov postupne od 1. mája do k onca roka 2004.23.12.2004 SK Úradný vestník Európskej únie L 378/1
Dohoda vo forme výmeny listov o zmenách a doplneniach prílohy k Dohode medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi



Official Journal L 137 , 31/05/2005 P. 0033 - 0047



Dohoda vo forme výmeny listov o zmenách a doplneniach prílohy k Dohode medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi A. List od Európskeho spoločenstva Brusel 7. októbra 2004 Vážený pane, vzhľadom na Dohodu medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi mám česť navrhnúť Vám zmeniť a doplniť prílohy k dohode takto: V súlade s odporúčaním Spoločného riadiaceho výboru ustanoveného podľa článku 14 ods. 1 dohody, text bodu 6 prílohy V a poznámky pod čiarou 1 k dohode sa nahrádza textom v dodatku A k tomuto listu a text prílohy VI k dohode sa nahrádza textom v dodatku B k tomuto listu. Bol by som Vám zaviazaný, keby ste potvrdili súhlas Spojených štátov amerických s týmito zmenami a doplneniami bodu 6 prílohy V, poznámky pod čiarou 1 a prílohy VI k dohode. Prijmite, prosím, výraz mojej najhlbšej úcty. Príloha: Dodatok A navrhnutý ako náhrada za prílohu V, bod 6, a poznámku pod čiarou 1 dohody a dodatok B navrhnutý ako náhrada za prílohu VI k dohode. [1] Za Európske spoločenstvo Jaana Husu-Kallio B. List od Spojených štátov amerických Brusel 6. apríla 2005 Vážený pane, mám česť odvolať sa na Váš list zo 7. októbra 2004 obsahujúci v dodatku A uvedené podrobnosti navrhnutých zmien a doplnkov k bodu 6 prílohy V, k poznámke pod čiarou 1 a v dodatku B podrobnosti navrhnutých zmien a doplnkov k prílohe VI k Dohode z 20. júla 1999 medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi. V tejto súvislosti mám česť potvrdiť Vám, že pre Spojené štáty americké sú v súlade s odporúčaním Spoločného riadiaceho výboru zriadeného podľa článku 14 ods. 1 dohody prijateľné navrhnuté zmeny a doplnky, ktorých kópia je pripojená k tomuto listu. Som si vedomý toho, že tieto zmeny a doplnenia nadobudnú účinnosť v deň, keď ES oznámi USA, že ukončilo postupy potrebné na vykonávanie týchto zmien a doplnkov. Prijmite prosím výraz mojej najhlbšej úcty. Prílohy: Dodatok A navrhnutý ako náhrada za prílohu V, bod 6, a poznámku pod čiarou 1 dohody a dodatok B navrhnutý ako náhrada za prílohu VI k dohode. [2] Za príslušný orgán Spojených štátov amerických Norval E. Francis [1] [2] --------------------------------------------------
Príloha 9 časť I ods. 1 písm. f): Nahradiť existujúci text odseku 1 písm. f) týmito novými odsekmi 3 a 4: „3. Povinnosťami združenia sú: i) plnenie záväzkov ustanovených v článku 8 dohovoru; ii) akceptovanie maximálnej sumy za karnet TIR stanovenej zmluvnými stranami, ktorú možno požadovať od združenia v súlade s článkom 8 ods. 3 dohovoru; iii) sústavné overovanie, a to najmä pred tým, ako požiada o schválenie vstupu osôb do režimu TIR, či tieto osoby spĺňajú minimálne podmienky a požiadavky, ktoré sú uvedené v časti II tejto prílohy; iv) poskytovanie vlastných záruk za všetky záväzky vzniknuté v krajine, na území ktorej sídli, v súvislosti s operáciami vykonávanými na podklade karnetov TIR, ktoré samo vydalo alebo boli vydané zahraničnými združeniami, ktoré sú členmi rovnakej medzinárodnej organizácie ako toto združenie; v) ručenie za svoje záväzky k spokojnosti kompetentných orgánov zmluvnej strany, na území ktorej sídli, spolu s poisťovňou alebo združením poisťovateľov alebo finančnou inštitúciou; poistná zmluva (poistné zmluvy) alebo zmluva (zmluvy) o finančnej záruke zahŕňa (zahŕňajú) celkovú sumu záväzkov spojených s operáciami vykonávanými na podklade karnetov TIR, ktoré samo vydalo alebo boli vydané zahraničnými združeniami, ktoré sú členmi rovnakej medzinárodnej organizácie ako toto združenie. Lehoty na oznámenie o vypovedaní poistných zmlúv alebo zmlúv o finančnej záruke nie sú kratšie ako lehoty na oznámenie o vypovedaní písomnej zmluvy alebo inej právnej listiny, ako sa uvádza v odseku 1 písm. d); úradne overená kópia poistnej zmluvy (poistných zmlúv) alebo zmluvy (zmlúv) o finančnej záruke, ako aj všetky jej následné zmeny sa uložia vo Výkonnom výbore TIR vrátane úradne overeného prekladu, pokiaľ to bude nevyhnutné, v angličtine, vo francúzštine alebo v ruštine; vi) poskytovanie ceny za každý typ karnetu TIR, ktorý vydá, Výkonnému výboru TIR, 1. marca každého roku; vii) umožnenie príslušným orgánom overiť všetky záznamy a účtovné doklady uchovávané v súvislosti s vykonávaním režimu TIR; viii) akceptovanie postupu účinného urovnávania sporov vyplývajúcich z nesprávneho alebo podvodného používania karnetov TIR, pokiaľ to bude možné, bez podania na súd; ix) prísne plnenie rozhodnutí príslušných orgánov zmluvnej strany, na území ktorej združenie sídli, týkajúcich sa odobratia alebo stiahnutia schválenia v súlade s článkom 6 dohovoru a časťou II tejto prílohy alebo vylúčenia osôb v súlade s článkom 38 dohovoru; x) súhlas s presným vykonávaním všetkých rozhodnutí prijatých Správnym výborom a Výkonným výborom TIR v rozsahu, v akom ich prijali príslušné orgány zmluvnej strany, na ktorej území združenie sídli. 4. Keď je združenie poskytujúce záruku v súlade s postupom stanoveným v článku 11 požiadané o zaplatenie súm uvedených v článku 8 ods. 1 a 2, v súlade s písomnou zmluvou uvedenou vo vysvetlivke 0.6.2bis-1 k článku 6 ods. 2 bis informuje o takejto žiadosti medzinárodnú organizáciu.“